section_heading: Biografija
paragraph_text: Počevši istraživanje emocija, Ekman je promatrao geste i položaj tijela, te je tako stigao do proučavanja ponašanja lica. Za njegov rad su bile ključne snimke koje je mogao napraviti, a kasnije pregledavati, uspoređivati i podrobnije proučavati. Oko 1966. godine, dok je radio u bolnici, Ekman je snimao sve svoje pacijente bilježeći dvanaestominutne razgovore. Pregledavajući snimke, po prvi put je primijetio mikroekspresiju koja se javila kod jedne pacijentice koja je sve vrijeme pred kamerom lagala.